Dís hoekom soetrissies goed is vir jouSoetrissies is ŉ fantastiese bron van vitamien C en hou ook talle ander gesondheidsvoordele in. Hannatjie en Francois Fouché boer al 20 jaar lank buite Naboomspruit met soetrissies en hulle sê dié vrug het ŉ spesiale plek in hul harte. “Francois sê altyd ‘as jy ŉ soetrissie verstaan, kan jy ŉ vrou ook verstaan’,” sê Hannatjie. “Dit is ŉ baie moeilike vrugsoort om aan die groei te kry, want dit is sensitief vir die klimaat en water.” Volgens Hannatjie is die beste soetrissies om in ŉ winkel te koop dié met ŉ dik wand en wat wel nog ŉ stingel bevat. “Hoe swaarder die soetrissie, hoe beter, want dit sal dan langer vars bly,” sê sy. Sy sê soetrissie was voorheen ŉ nisproduk en baie mense het nie daarvan gehou nie, maar dit raak nou ál meer bekend en gewild. Hannatjie vertel haar kinders eet die soetrissies soos appels (Foto: Verskaf) “Wat baie mense nie weet nie, is dat groen soetrissies eintlik nog nie behoorlik ryp is nie; dis ook hoekom die rooi en oranje soetrissies soeter is, omdat die vrug al heeltemal ryp is.” Sy vertel dat hulle al sap uit soetrissies gemaak het, roereier daarin bedien het, of dit sommer net so soos ŉ appel in die kweekhuis verorber. Hier is van die gesondheidsvoordele van soetrissies: